Input: अग्ने ब्रह्म गृभ्णीष्व धरुणमस्यन्तरिक्षं दृꣳह ब्रह्मवनि त्वा क्षत्रवनि सजातवन्युपदधामि भ्रातृव्यस्य वधाय। धर्त्रमसि दिवं दृꣳह ब्रह्मवनि त्वा क्षत्रवनि सजातवन्युपदधामि भ्रातृव्यस्य वधाय। विश्वाभ्यस्त्वाशाभ्यऽउपदधामि चित स्थोर्ध्वचितो भृगूणामङ्गिरसां तपसा तप्यध्वम्॥१८॥

Padapatha: अग्ने।ब्रह्म।गृभ्णीष्व।धरुणम्।असि।अन्तरिक्षम्।दृꣳह।ब्रह्मवनीति ब्रह्मऽवनि।त्वा।क्षत्रवनीति क्षत्रऽवनि।सजातवनीति सजातऽवनि।उप।दधामि।भ्रातृव्यस्य।वधाय।धर्त्रम्।असि।दिवम्।दृꣳह।ब्रह्मवनीति ब्रह्मऽवनि।त्वा।क्षत्रवनीति क्षत्रऽवनि।सजातवनीति सजातऽवनि।उप।दधामि।भ्रातृव्यस्य।वधाय।विश्वाभ्यः।त्वा।आशाभ्यः।उप।दधामि।चितः।स्थ।ऊर्ध्वचित इत्यूर्ध्वऽचितः।भृगूणाम्।अङ्गिरसाम्।तपसा।तप्यध्वम्